**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 68. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Znam pravilno pisati** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - provjerava pravopisnu točnost i slovopisnu čitkost u pisanju  - piše ogledne i česte riječi koje su dio aktivnog rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  - piše veliko početno slovo: imena ulica, trgova, naseljenih mjesta, voda i gora, ustanova u užem okruženju; imena knjiga i novina  - primjenjuje pravilo pisanja višerječnih imena  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje ogledne i česte umanjenice i uvećanice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RIJEČ SA ZADANIM SLOVOM**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici sjede u krugu. Učiteljica/učitelj zadaje slovo, a učenici trebaju reći riječ koja počinje ili sadržava zadano slovo. Tko kaže pogrešnu riječ, ispada iz igre. Učitelj/učiteljica zadaje slova č, ć, dž ili đ.  **2. PONOVI I UVJEŽBAJ**  **Ishod aktivnosti**: učenik provjerava pravopisnu točnost i slovopisnu čitkost u pisanju;piše ogledne i česte riječi koje su dio aktivnog rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja);piše veliko početno slovo: imena ulica, trgova, naseljenih mjesta, voda i gora, ustanova u užem okruženju; imena knjiga i novina;primjenjuje pravilo pisanja višerječnih imena;prepoznaje ogledne i česte umanjenice i uvećanice.  **Opis aktivnosti:**  Rad s udžbenikom: učenici samostalno rješavaju zadatke u udžbeniku.  Učenik:  - piše abecedna slova koja se sastoje od više znakova  - stavlja kvačice ili crtice na slova c u riječima  - uočava netočno napisane umanjenice i uvećanice  - prepisuje rečenice pazeći na veliko početno slovo u imenima  - piše pravilno riječi sa slovima đ i dž.  Nakon svakoga zadatka nekoliko učenika čita gotovi uradak. Ostali prate i provjeravaju točnost svojih uradaka te ispravljaju ukoliko su nešto pogrešno napisali.  **3. DIKTAT ZA VJEŽBU**  Ishod aktivnosti: učenik piše ogledne i česte riječi koje su dio aktivnog rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja); provjerava pravopisnu točnost i slovopisnu čitkost u pisanju.  **Opis aktivnosti:**  Učenici pišu po diktatu riječi koje učiteljica/učitelj diktira. Nakon diktiranja svaki učenik zapisuje jednu riječ iz diktata na ploču, a ostali provjeravaju točnost svoga uratka.  Prijedlog riječi: mačka, pilić, patlidžan, stolić, đurđica, pidžama, svađa, čokolada, priča, kuća, leđa, ćup, džip, čarapa, udžbenik, smeđe. | | | | **Mogu se provesti aktivnosti s preostalim objektima iz nastavnih jedinica**  [**č, ć, dž, đ, ije/je/e/i**](https://hr.izzi.digital/DOS/4218/20304.html)  [**Veliko početno slovo u imenima**](https://hr.izzi.digital/DOS/4218/19408.html) | **OSR** A. 2. 3.Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu. |