**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 69. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Još o imenicama (umanjenice i uvećanice)** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - provjerava pravopisnu točnost i slovopisnu čitkost u pisanju  - piše ogledne i česte riječi koje su dio aktivnog rječnika u kojima su glasovi ije/je/e/i (umanjenice, uvećanice, zanimanja)  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  - prepoznaje ogledne i česte umanjenice i uvećanice | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAPIŠI I NACRTAJ**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učenici opisuju sliku u udžbeniku. Trebaju napisati riječi koje nedostaju i nacrtati dio slike koji nedostaje. Ponavljaju što su umanjenice i uvećanice.  **2. UČIM NEŠTO NOVO**  Ishod aktivnosti: učenik prepoznaje ogledne i česte umanjenice i uvećanice; provjerava pravopisnu točnost i slovopisnu čitkost u pisanju; piše ogledne i česte riječi koje su dio aktivnog rječnika u kojima su glasovi ije/je/e/i (umanjenice, uvećanice, zanimanja).  **Opis aktivnosti:**  Učenici dopunjavaju rečenice u udžbeniku.  Promatraju ilustracije zvijezde. Čitaju riječi: zvjezdica, zvijezda, zvjezdurina.  Po čemu se razlikuju ove imenice? Koja je razlika u pisanju ovih imenica?  Promatraju kako su napisane imenice: vjenčić – vijenac – vjenčina. Što primjećuješ?  Učenici uočavaju i zaključuju kako se u pisanju umanjenica i uvećanica skupina -ije krati u -je.  Učiteljica/učitelj može zapisati na ploču, a učenici u pisanke, naslov i nekoliko primjera pisanja ije/je u umanjenicama i uvećanicama.  **3. PONOVIMO**  **Ishod aktivnosti:** učenik prepoznaje ogledne i česte umanjenice i uvećanice, provjerava pravopisnu točnost i slovopisnu čitkost u pisanju.  **Opis aktivnosti:**  Rad s udžbenikom:  - učenici popunjavaju tablicu umanjenicama i uvećanicama zadanih imenica  - uočavaju i precrtavaju nepravilno napisane riječi (umanjenice i uvećanice)  - od zbrkanih slova trebaju složiti imenicu, a zatim napisati umanjenicu i uvećanicu te riječi.  Nekoliko učenika čita gotove uratke, a ostali provjeravaju točnost svojih uradaka.  **NA PLOČI JE:**  **Umanjenice i uvećanice**  (crtaju i pišu ispod crteža)  svjećica svijeća svjećina  (crtaju i pišu ispod crteža)  cjevčica cijev cjevčina  U umanjenicama i uvećanicama skupina ije krati se u je. | | | | Mogu se provesti aktivnosti s preostalim objektima iz nastavne jedinice:  [**Umanjenice i uvećanice**](https://hr.izzi.digital/DOS/4218/13510.html) | **OSR** A. 2. 3. Razvija osobne potencijale;  A. 2. 4. Razvija radne navike; B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **GOO** A. 2. 1. Ponaša se u skladu s ljudskim pravima u svakodnevnom životu.  **OŠ LK** A. 3. 1. Učenik likovnim i vizualnim izražavanjem interpretira različite sadržaje. |