**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 71. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO; KULTURA I MEDIJI | | | | |
| NASTAVNI SADRŽAJ: | **O televiziji – Što sve stane u televizor** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i pronalazi važne podatke u tekstu.**  – uočava ritam, rimu i usporedbu u poeziji za djecu  – uočava pjesničke slike  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno – obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi te prenosi tekst u druge oblike ili medije | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **OPIS FOTOGRAFIJE**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici promatraju fotografiju u udžbeniku. Učiteljica/učitelj pitanjima potiče razgovor: Koga prikazuje fotografija? Što rade otac i sin? Što čita otac, a što sin? Što sve možeš saznati u časopisima? Kako još možeš doći do informacija?  **2. POVIJEST TELEVIZIJE**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu.  **Opis aktivnosti:**  Učiteljica/učitelj čita tekst o povijesti televizije. Učenici pažljivo slušaju kako bi mogli odgovoriti na pitanja: Upućuje li naslov na sadržaj teksta? Razumiješ li sadržaj teksta? Čini li ti se zanimljivim? Piše li tekst o stvarnom događaju? Tko se smatra tvorcem televizije? Po čemu je on zanimljiv?  **3. RAZUMIJEM ŠTO ČITAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; pronalazi važne podatke u tekstu; prepoznaje različite izvore informacija: digitalni udžbenici, tekstovi u zabavno – obrazovnim časopisima i knjigama za djecu te na obrazovnim mrežnim stranicama.  **Opis aktivnosti:**  Učenici još jednom čitaju tekst i ispisuju tri podatka o povijesti nastanka televizije. Nekoliko učenika čita podatke koje su zapisali.  Komunikacijska situacija: Jesi li nešto naučio iz ovoga teksta? Zašto je ovakav tekst važan? Gdje možeš pročitati slične tekstove? Ima li takvih tekstova u dječjim časopisima? Kojim?  **4. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učiteljica/učitelj najavljuje pjesmu Paje Kanižaja *Što sve stane u televizor*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Kakva je ovo pjesma?  **5. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; uočava ritam, rimu i usporedbu u poeziji za djecu; uočava pjesničke slike.  **Opis aktivnosti:**  Učenici iznose svoje osjećaje nakon slušanja pročitane pjesme. Odgovaraju na pitanje postavljeno prije čitanja. (Ovo je šaljiva pjesma.)  Otvaraju udžbenik i još jednom čitaju.  Učiteljica/učitelj pitanjima uvodi učenike u kratku analizu: Što sve stane u televizor? Za koga nije bilo mjesta u televizoru? Što misliš zašto? Koliko pjesma ima strofa? Koliko ima stihova? Koji se stihovi rimuju? Zašto je ovo šaljiva pjesma?  **6. RAD S UDŽBENIKOM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; pronalazi važne podatke u tekstu; piše prema predlošcima za uvježbavanje pisanja (neposrednim promatranjem, zamišljanjem, predočavanjem); pronalazi i kombinira podatke iz različitih izvora primjerenih dobi; izdvaja važne podatke iz teksta i razvrstava ih prema uputi te prenosi tekst u druge oblike ili medije.  **Opis aktivnosti :**  Učenici još jednom čitaju oba teksta. Uspoređuju ih i pišu u čemu se razlikuju i u čemu su slični. Nekoliko učenika čita svoje gotove uratke.  Učiteljica/učitelj može pripremiti dječje časopise s edukativnim tekstovima. Učenici odabiru časopis i jedan tekst u njemu. Čitaju tekst i zatim popunjavaju tablicu u udžbeniku. | | | | [**Zvučna čitanka – Što sve stane u televizor**](https://hr.izzi.digital/DOS/4218/20040.html#block-366815) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu. |