**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 72. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Najbolji dan u godini, moj je rođendan!** | | | | |
| ISHODI: | OŠ HJ A. 3. 1. Učenik razgovara i govori tekstove jednostavne strukture.  - u govornim situacijama samostalno prilagođava ton, intonaciju i stil  - služi se novim riječima u skladu s komunikacijskom situacijom i temom  - pažljivo i uljudno sluša sugovornika ne prekidajući ga u govorenju  OŠ HJ A. 3. 3. Učenik čita tekst i pronalazi važne podatke u tekstu.  - pronalazi važne podatke u tekstu  - odgovara na pitanja o pročitanome tekstu  - postavlja pitanja o pročitanome tekstu  OŠ HJ A. 3. 4. Učenik piše vođenim pisanjem jednostavne tekstove u skladu s temom.  - piše jednostavne tekstove prema zadanoj ili slobodno odabranoj temi  - provjerava pravopisnu točnost i slovopisnu čitkost u pisanju  - piše veliko početno slovo: imena ulica trgova, naseljenih mjesta | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ROĐENDAN**  Ishod aktivnosti: učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  Opis aktivnosti:  Učiteljica/učitelj na ploču može staviti kartice sa slovima od kojih djeca trebaju složiti zagonetnu riječ: ROĐENDAN.  E Đ A  N R  O N D  Komunikacijska situacija: Kojeg je datuma tvoj rođendan? Tko ti prvi čestita rođendan? Dobiješ li čestitku za rođendan? Što u njoj piše?  **2. ČESTITKA**  Ishod aktivnosti: učenik pronalazi važne podatke u tekstu; odgovara na pitanja o pročitanome tekstu; postavlja pitanja o pročitanome tekstu.  **Opis aktivnosti:**  Čitaju tekst napisan na čestitkama.  Komunikacijska situacija: Kome su upućene čestitke? Povodom kojih prigoda su napisane? Što su im zaželjeli u čestitkama?  Kada nekome šaljemo čestitku? Jesi li ikada dobio čestitku? Kako si se tada osjećao? Kako će poštar znati kamo treba dostaviti čestitku? Na što trebamo paziti kada pišemo čestitku? Kakav treba biti tekst čestitke?  Učiteljica/učitelj može zapisati na ploču, a učenici u bilježnice, nekoliko bitnih podataka o čestitkama.  3. PIŠEM ČESTITKU  Ishod aktivnosti: učenik piše jednostavne tekstove prema zadanoj ili slobodno odabranoj temi; provjerava pravopisnu točnost i slovopisnu čitkost u pisanju; piše veliko početno slovo: imena ulica trgova, naseljenih mjesta.  Opis aktivnosti:  Učenici trebaju u udžbenik napisati svoje podatke kao da su primatelji čestitke.  Čitaju napisane adrese i provjeravaju jesu li napisane u skladu s pravopisnim pravilima..  Pišu čestitku nekoj dragoj osobi za Božić i Novu godinu.  Nekoliko učenika čita tekst čestitke koju su napisali.  4. ŠTO JE POŠTANSKA MARKA?  Ishod aktivnosti: učenik se služi novim riječima u skladu s komunikacijskom situacijom i temom; pronalazi važne podatke u tekstu.  Opis aktivnosti:  Učenici su u parovima. Zadatak je istražiti što su i od kada se koriste poštanske marke. Učenici se mogu koristiti enciklopedijom ili računalom (tablet, laptop).  Zapisuju nekoliko važnih informacija o poštanskim markama na papir i crtaju svoju marku.  **5. OKO TEKSTA TEKST**  Ishod aktivnosti: učenik pronalazi važne podatke u tekstu.  **Opis aktivnosti:**  Učenici u rubrici *Oko teksta tekst* trebaju pokraj svake napisane i nacrtane poruke napisati što se čestita.  **NA PLOČI JE:**  **Čestitka**  - pisana poruka kojom izražavamo želje povodom nekog događaja  - šaljemo ih u raznim prigodama (rođendani, vjenčanja, godišnjice, blagdani…)  - treba biti kratka i jasna  - kod pisanja adrese treba pripaziti na točnost i pravopisnu ispravnost | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  **OSR** A. 2. 3. Razvija osobne potencijale;  A. 2. 4. Razvija radne navike.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima. |