**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 73. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Božićna priča** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  – prepoznaje glagole na oglednim primjerima  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i uočava pojedinosti književnoga jezika.**  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **IMENA LUDA, NALAZE SE SVUDA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Oluja ideja: učenici trebaju na papiriće napisati riječ koja im prva padne napamet kada čuju riječ BOŽIĆ.  U komunikacijskoj situaciji čitaju riječi koje su napisali i objašnjavaju zašto baš to povezuju s Božićem. Čega se sve sjetiš kada pomisliš na Božić? Bez čega ili bez koga ne možeš zamisliti božićne blagdane u svojoj obitelji?  **2. SLUŠAM PRIČU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču Sanje Pilić *Božićna priča*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti: Što ide zajedno s Božićem?  **3. RAZUMIJEM ŠTO SLUŠAM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; opisuje likove prema izgledu, ponašanju i govoru; uspoređuje misli i osjećaje nakon čitanja teksta sa zapažanjima ostalih učenika; prepoznaje redoslijed događaja.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Ljubav ide zajedno s Božićem.)  Otvaraju udžbenik i još jednom čitaju priču. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi, učinit će to učiteljica/učitelj.  Učiteljica/učitelj pitanjima uvodi učenike u sadržajnu analizu: Kakav je zadatak dobio dječak? Zašto mu je to bilo teško? Pročitaj koje je sve božićne teme potrošio u sastavcima. Čime ga je učiteljica dodatno motivirala? Koga se dječak dosjetio ubaciti u sastavak? Objasni gdje je sve Marica glavna. Pročitaj što će sve Marica doživjeti. Kakva je priča na kraju ispala? Objasni što je dječak zaključio o Božiću?  Učiteljica/učitelj može na ploču zapisati naslov, ime pisca i nekoliko podataka o tekstu. Učenici pišu u svoje bilježnice.  **4. RAD S UDŽBENIKOM**  **Ishod aktivnosti:** učenik pojašnjava i popravlja razumijevanje pročitanoga teksta čitajući ponovo tekst; pronalazi važne podatke u tekstu; piše prema predlošcima za uvježbavanje pisanja (neposrednim promatranjem, zamišljanjem, predočavanjem); koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti :**  Učenici:  - čitaju rečenice u kojima se nalazi najviše božićnih motiva  - pronalaze u tekstu tri rečenice koje jasno opisuju kako je dječak zadovoljan samim sobom  - opisuju situacije u kojima se i oni osjećaju tako dobro  - odabiru tri motiva iz dječakova sastavka koji i njih najviše podsjećaju na božićno vrijeme i objašnjavaju svoj izbor.  Nekoliko učenika čita svoje gotove uratke.  **5. BOŽIĆNE IMENICE I GLAGOLI**  **Ishod aktivnosti:** učenik prepoznaje glagole na oglednim primjerima; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti :**  Učenici imaju u udžbeniku žute i zelene kuglice. U žute trebaju napisati imenice, a u zelene glagole povezane s nadolazećim blagdanima.  U bilježnicu trebaju napisati nekoliko rečenica o Božiću koristeći se napisanim imenicama i glagolima. Učenici čitaju rečenice koje su napisali.  **NA PLOČI JE:**  **Božićna priča**  **Sanja Pilić**  - priča  TEMA: dječak piše sastavak o Božiću u kojem, uz uobičajene božićne motive, piše i o djevojčici Marici koja mu se sviđa  GLAVNI LIK: dječak Luka  OSOBINE GLAVNOG LIKA: talentiran za pisanje, zamišljen, dosjetljiv, zaljubljen  SPOREDNI LIK: učiteljica | | | | [**Zvučna čitanka – Božićna priča**](https://hr.izzi.digital/DOS/4218/20040.html#block-366404) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu. |