**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 77. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Malo, veće, najveće – Glasovi/slova, skupine č, ć, ije/je u umanjenicama i uvećanicama** | | | | |
| ISHODI: | **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  - prepoznaje ogledne i česte umanjenice i uvećanice  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  - provjerava pravopisnu točnost i slovopisnu čitkost u pisanju  - piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja)  **OŠ HJ A. 3. 1. Učenik razgovara i govori tekstove jednostavne strukture.**  - točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TIHO – TOČNO – GLASNO**  **Ishod aktivnosti**: točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i; piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja).  **Opis aktivnosti:**  Učenici su podijeljeni u grupe po četvero učenika (ili prema mogućnostima). Učiteljica/učitelj nečujno izgovara umanjenice i uvećanice (npr. vrapčić, mačkica, kućerina, cvjetić, svjećica…). Učenici pažljivo promatraju učiteljičina/učiteljeva usta (čitaju s usana) i zapisuju riječ koju je učitelj izgovorio. Predstavnici grupa glasno čitaju riječi koje su zapisali. Pobijedila je grupa koja je imala najviše točno zapisanih i izgovorenih riječi.  **2. UMANJENO – UVEĆANO**  **Ishod aktivnosti:** prepoznaje ogledne i česte umanjenice i uvećanice; točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i.  **Opis aktivnosti:**  Učiteljica/učitelj pita učenike kojoj vrsti riječi pripadaju riječi koje su zapisivali. (Imenicama.) Što imenuju imenice vrapčić, stolić, cvjetić…? (Nešto malo, umanjeno.) Kako nazivamo te imenice? (Umanjenice.) Što imenuju imenice kućerina, vjetrina, ručetina…? (Nešto veliko, uvećano.) Kako ih nazivamo? (Uvećanice.) Učenici nabrajaju još nekoliko umanjenica i uvećanica koje u sebi imaju glasove č/ć i skupove ije/je.  Učiteljica/učitelj ih zapisuje na ploču, a učenici u pisanke te uočavaju nastavke kojima završavaju umanjenice  (- čica, -čić,- ić, ) i uvećanice (- čina, - ina, - urina).  Učiteljica/učitelj traži da učenici u pisanku napišu umanjenicu i uvećanicu riječi cvijet. Promotrimo skupinu – ije, što se dogodilo s tom skupinom slova u umanjenici i uvećanici? (Krati se u – je).  Učenici samostalno rješavaju zadatke na 7. stranici čitanke.  Provjera točnosti rješenja vršnjačkim vrednovanjem - učenici zamijene čitanke i provjeravaju točnost riješenih zadataka.  **3. UMANJENICA TU – UVEĆANICA TAMO**  **Ishod aktivnosti**: piše ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i (umanjenice, uvećanice, zanimanja).  **Opis aktivnosti:**  Učenici su podijeljeni u grupe po četvero (ili prema mogućnosti). Učiteljica/učitelj organizira natjecanje u brzini i točnosti među grupama. Svaki učenik rješava zadatke na 8. stranici udžbenika u zadanom vremenu, članovi grupe mogu pomoći jedan drugome. Nakon isteka vremena, članovi grupa mijenjaju čitanke i provjeravaju točnost rješenja. Pobijedila je grupa čiji su članovi u zadanom vremenu imali najviše točnih rješenja.  Za domaću zadaću učenici mogu po vlastitom izboru napisati priču o patuljku ili divu tako da u priči o patuljku upotrijebe što više umanjenica, a u priči o divu uvećanica.  **NA PLOČI JE:**  Glasovi/slova i skupine č, ć, ije/je u umanjenicama i uvećanicama  UMANJENICE UVEĆANICE  stolić kućerina  mačić mačketina  vrapčić ptičurina  olovčica ručetina  Pazi!  rijeka - rječica - rječina  cvijet - cvjetić - cvjetina | | | | Modul: Hrvatski jezik i komunikacija  [**Jedinica: Umanjenice i uvećanice**](https://hr.izzi.digital/DOS/4218/13510.html) | **UKU** D. 2. 1. Fizičko okružje učenja: Učenik stvara prikladno fizičko okružje za učenje s ciljem poboljšanja koncentracije i motivacije; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 3. Razvija strategije rješavanja sukoba;  B. 2. 4. Suradnički uči i radi u timu.  **GOO** B. 2. 1. Promiče pravila demokratske zajednice; B. 2. 2. Sudjeluje u odlučivanju u demokratskoj zajednici. |