**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 8. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Uh, dosadno mi je – Vinka protiv dosade** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  - u govornim situacijama samostalno prilagođava ton, intonaciju i stil  - pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  - sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  - izdvaja nepoznate riječi, pretpostavlja značenje riječi na temelju sadržaja teksta i upotrebljava ih  - izražava mišljenje o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  - pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  - piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  - iskazuje misli i osjećaje nakon čitanja književnoga teksta  - prepoznaje temu književnoga teksta  - povezuje temu književnoga teksta s vlastitim iskustvom  - navodi sličnosti i razlike između sadržaja i teme književnoga teksta i vlastitoga životnog iskustva  - uspoređuje misli i osjećaje nakon čitanja teksta sa zapažanjima ostalih učenika  **OŠ HJ B. 3. 2. Učenik čita književni tekst i pronalazi važne podatke u tekstu.**  - prepoznaje redoslijed događaja  - povezuje likove s mjestom i vremenom radnje  - opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **DOSADA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj razgovara s učenicima o dosadi: Opiši što je dosada. Kada nastupa? Ima li lijeka protiv dosade?  Najava čitanja teksta *Vinka protiv dosade*.  **2. SLUŠAM I RAZGOVARAM**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje priču *Vinka protiv dosade* Nade Mihoković - Kumrić. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Što je najavilo bakin povratak?  **3. RAZUMIJEM ŠTO SLUŠAM**  **Ishod aktivnosti:** učenik odgovara na pitanja o poslušanome tekstu; izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika.  **Opis aktivnosti:**  Učenici iznose svoje osjećaje nakon slušanja teksta. Odgovaraju na pitanje postavljeno prije čitanja. (Zvonce na vratima najavilo je bakin povratak.)  Otvaraju udžbenik i još jednom čitaju tekst. Izdvajaju nepoznate riječi i pokušavaju ih objasniti. Ukoliko nitko ne zna objasniti značenje riječi to će učiniti učiteljica/učitelj.  Učiteljica/učitelj pitanjima uvodi učenike u sadržajnu analizu: Otkuda se vratila Vinka? Pročitaj što joj je baka napisala u poruci. Koje obveze je Vinka prvo odradila? Čime je utažila glad? Što je Vinka izgovorila s uzdahom? Tko je Vinki prvi predložio kako da pobijedi dosadu? Pročitaj sve što je metla rekla Vinki. Je li Vinka poslušala i šalice? Što joj je poručio krevet? Čemu se slikovnice nisu mogle diviti dok ih je pospremala baka? Što je Vinka posljednje učinila prije bakina dolaska?  **4. MOJA DOSADA**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učiteljica/učitelj pitanjima potiče komunikacijsku situaciju: Je li tebe dosada ponekad dovela u situaciju sličnu Vinkinoj? Ispričaj. Razgovaraju o tome kako se dosada može dobro usmjeriti. Kazuje neke primjere koje će isprobati kada im bude dosadno.  Koja je tema ove priče?  Tema se u priči može prepoznati: a) u uvodnome dijelu priče b) u naslovu priče c) u bakinoj poruci.  Učiteljica/učitelj može zapisati na ploču, a učenici u bilježnice nekoliko podataka o tekstu.  Koja je razlika između izraza *dosađivati se* i *biti dosadan*? Učenici pišu primjere u tablicu u udžbeniku. Nekoliko učenika čita svoje objašnjenje.  **5. OKO TEKSTA TEKST**  **Ishod aktivnosti**: učenik u komunikacijskim situacijama otvara i potiče dijalog; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti :**  Učenici čitaju pjesmu *Dan strašno dosadan*. Uočavaju razne izgovore koje dječak iznosi kao razloge svoje dosade.  Trebaju se prisjetiti svojih izgovora koje navode kao „krivce“ za dosadu.  **NA PLOČI JE:**  **Vinka protiv dosade**  **Nada Mihoković – Kumrić**  - priča  TEMA: djevojčica Vinka pobjeđuje dosadu  GLAVNI LIK: Vinka  OSOBINE GLAVNOG LIKA: Vinka – odgovorna, ljuta, bezvoljna, zabrinuta, marljiva, zadovoljna i sretna  SPOREDNI LIKOVI: metla, šalice, krevet, slikovnice i kaktus  MJESTO RADNJE: Vinkin dom  VRIJEME RADNJE: jednoga dana nakon nastave  REDOSLIJED RADNJE:  1. Vinka dolazi iz škole  2. napisala je zadaću pa joj je dosadno  3. razgovor s metlom  4. obavlja kućanske poslove  5. sretna i zadovoljna čeka baku. | | | | [**Zvučna čitanka – Vinka protiv dosade**](https://hr.izzi.digital/DOS/4218/20040.html#block-366835) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3. Razvija osobne potencijale.  **ODR** A. 2. 2. Uočava da u prirodi postoji međudjelovanje i međuovisnost.  **GOO** A. 2. 1. Ponaša se u skladu s ljudskim pravima u svakodnevnom životu.  **ZDR** B. 2. 3. A .Opisuje zdrave životne navike. |