**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: 78. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Čitam i razumijem – Smijeh je najbolji lijek; Sunčana Škrinjarić: Dva smijeha (ulomak)** | | | | |
| ISHODI: | **OŠ HJ A. 3. 3. Učenik čita tekst i pronalazi važne podatke u tekstu.**  – uočava grafičku strukturu teksta: naslov, tijelo teksta, ilustracije i/ili fotografije, rubrike  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  – pojašnjava i popravlja razumijevanje pročitanoga teksta čitajući ponovo tekst  – sažima (traži glavne misli) i prepričava tekst  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – povezuje likove s mjestom i vremenom radnje  – opisuje likove prema izgledu, ponašanju i govoru  – uočava emocionalnost i slikovitost teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – istražuje, eksperimentira i slobodno radi na temi koja mu je bliska  – stvara različite individualne uratke: prikuplja riječi iz mjesnoga govora te sastavlja mali zavičajni rječnik, preoblikuje pročitani književni tekst: stvara novi svršetak, mijenja postupke likova, uvodi nove likove, sudjeluje u priči  **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SMIJEH JE NAJBOLJI LIJEK**  **Ishod aktivnosti:** u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj sat može započeti nekom šalom, ispričati vic. (Npr. Perica pita sestru: Imaju li masline noge? Naravno da nemaju! Uh, onda sam, izgleda, progutao kukca.) Učiteljica/učitelj potiče učenike da i oni ispričaju neki vic ili šaljivi događaj.  Učiteljica/učitelj potiče razgovor o smijehu: Čemu se najčešće smijemo? Zašto se smijemo? Čemu služi smijeh? Zašto kažemo da je smijeh najbolji lijek? (Učenici iznose svoja razmišljanja o smijehu).  **2. DVA SMIJEHA**  **Ishod aktivnosti:** poštuje pravila uljudnoga ophođenja tijekom razgovora; uočava grafičku strukturu teksta: naslov, tijelo teksta, ilustracije i/ili fotografije, rubrike.  **Opis aktivnosti:** Učiteljica/učitelj najavljuje čitanje priče ne o jednom, nego o dva smijeha. Što mislite kakva bi mogla biti priča o dva smijeha? (Učenici kratko iznose svoje pretpostavke kakva bi mogla biti priča.)  **3. ČITAM I RAZUMIJEM**  **Ishod aktivnosti:** odgovara na pitanja o pročitanome tekstu; pronalazi važne podatke u tekstu; iskazuje misli i osjećaje nakon čitanja književnoga teksta; prepoznaje etičke vrijednosti teksta; povezuje likove s mjestom i vremenom radnje; opisuje likove prema izgledu, ponašanju i govoru; uočava emocionalnost i slikovitost teksta.  **Opis aktivnosti:** Učenici samostalno čitaju tekst, pronalaze podatke u tekstu i rješavaju zadatke u udžbeniku na 13., 14. i 15. stranici.  **4. VELIKI I MALI SMIJEH**  **Ishod aktivnosti:** pojašnjava i popravlja razumijevanje pročitanoga teksta čitajući ponovo tekst; sažima (traži glavne misli) i prepričava tekst; istražuje, eksperimentira i slobodno radi na temi koja mu je bliska.  **Opis aktivnosti:** Nakon što su učenici riješili zadatke, slijedi kratak razgovor o tekstu. Učenici izražavaju svoj doživljaj teksta, čitaju svoje odgovore i međusobno ih uspoređuju. Provodi se samovrednovanje bojenjem reda u tablici u kojem je tvrdnja koja se odnosi na njih.   |  | | --- | | Razumjela/razumio sam cijeli tekst i točno odgovorila/odgovorio na sva pitanja. | | Razumjela/razumio sam tekst, ali na neka pitanja nisam dala/dao potpuni odgovor. Trebam pažljivije čitati. | | Nisam sve razumjela/razumio, moram još jednom pročitati tekst i riješiti zadatke u kojima sam pogriješila/pogriješio. |   Za domaću zadaću učenici mogu prepričati neki šaljivi događaj iz svojega života ili napisati kakav bi bio život bez smijeha ili istražiti kako nastaje smijeh i zašto je čovjeku potreban. | | | | [**Zvučna čitanka – Dva smijeha**](https://hr.izzi.digital/DOS/4218/20040.html#block-366414) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **OSR** A. 2. 2. Upravlja emocijama i ponašanjem.  **ZDR** B. 2. 1. A. Razlikuje vrste komunikacije; B. 2. 3. A. Opisuje zdrave životne navike.  **OŠ LK** A. 3. 1. Učenik likovnim i vizualnim izražavanjem interpretira različite sadržaje |