**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 79. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **I prijatelji se ponekad ne slažu – Priča o dva skakavca; rasprava** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – izdvaja nepoznate riječi, pretpostavlja značenje riječi na temelju sadržaja teksta i upotrebljava ih  – izražava mišljenje o poslušanome tekstu  – razumije ulogu i korisnost slušanja  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MUDRE IZREKE**  **Ishod aktivnosti**: razlikuje svakodnevne komunikacijske situacije; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učenici samostalno čitaju izreke o prijateljstvu (udžbenik, 16. str.), a učiteljica/učitelj traži od njih da odaberu jednu koja najbolje opisuje prijateljstvo i objasne ju. Učenici će vjerojatno odabrati različite izreke te će vjerojatno tu već započeti rasprava. Učiteljica/učitelj ih podsjeća na uljudnu komunikaciju tijekom rasprave te najavljuje da će danas na satu naučiti kako se raspravlja o nekoj temi.  **2. PRIČA O DVA SKAKAVCA**  **Ishod aktivnosti**: iskazuje misli i osjećaje nakon čitanja književnoga teksta; odgovara na pitanja o poslušanome tekstu; izdvaja nepoznate riječi; pretpostavlja značenje riječi na temelju sadržaja teksta i upotrebljava ih; izražava mišljenje o poslušanome tekstu; razumije ulogu i korisnost slušanja; prepoznaje etičke vrijednosti teksta.  **Opis aktivnosti:**  Učiteljica/učitelj čita *Priču o dva skakavca* (nepoznatog autora). Nakon slušanja učenici iznose svoje dojmove o tekstu.  Učiteljica/učitelj postavlja pitanja o tekstu: Tko su glavni likovi? O čemu su razgovarali? Što je svaki od njih tvrdio za sebe? Učenici objašnjavaju zašto se nisu čuli te koliko su dugo vikali. Tko je prvi odustao? Što je učinio drugi skakavac? Učenici traže u tekstu i čitaju priznanje prvoga skakavca i što mu je drugi uzvratio. Učenici objašnjavaju završetak priče.  **3. KAKAV SI TI PRIJATELJ?**  **Ishod aktivnosti**: iskazuje misli i osjećaje nakon čitanja književnoga teksta; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti**:  Učiteljica/učitelj potiče učenike da razmisle o svojem ponašanju pred prijateljima: Hvališ li se ponekad pred prijateljima? Možeš li slušati kad oni tebe hvale? Galamiš li ponekad? Želiš li promijeniti svoje ponašanje?  Učenici iznose svoja iskustva, učiteljica/učitelj ih podsjeća na pažljivo slušanje onoga koji govori i daje mogućnost da ostali učenici komentiraju izlaganje pojedinog učenika. (Želi li netko nešto reći o tome što je rekao…? Doživljavate li vi njega kao prijatelja na isti način?)  Učiteljica/učitelj učenike usmjerava na raspravu poticanjem da iznesu vlastito mišljenje, ali poštuju tuđe, da uljudno komuniciraju bez vrijeđanja te da jedan drugome daju savjet kako mogu biti bolji prijatelji.  **4. RASPRAVA**  **Ishod aktivnosti**: u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj moli učenike da ponovo pročitaju izreke s početka sata, o njima još jednom rasprave i pokušaju pronaći onu koja najbolje opisuje prijateljstvo. Učiteljica/učitelj ih pita mogu li se svi složiti oko one koja je točna (vjerojatno ne jer svatko ima svoje mišljenje). Učiteljica/učitelj govori da je u redu imati različito mišljenje o istim stvarima te da ljudi iznošenjem različitih mišljenja raspravljaju o nekoj temi. U raspravi je važno iznijeti i objasniti svoje mišljenje, poštovati tuđe mišljenje i pažljivo i uljudno slušati kad drugi govore i ne prekidati ih.  Tijekom tog razgovora zapisuju se na ploču pravila rasprave, a učenici pišu u pisanke.  **5. VAŽNO JE BITI DOBAR PRIJATELJ**  **Ishod aktivnosti**: koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; istražuje, eksperimentira i slobodno radi na temi koja mu je bliska.  **Opis aktivnosti:**  Učenici samostalno rješavaju zadatke na 17. stranici udžbenika te iznose svoja razmišljanja u čemu su najbolji, koje osobine treba imati dobar prijatelj, imaju li oni te osobine te zašto prijateljstva ponekad prestaju.  Za domaću zadaću pišu uputu kako biti dobar prijatelj. | | | | [**Zvučna čitanka – Priča o dva skakavca**](https://hr.izzi.digital/DOS/4218/20040.html#block-366809) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **OSR** A. 2. 2. Upravlja emocijama i ponašanjem; A. 2. 3.Razvija osobne potencijale; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 3. Razvija strategije rješavanja sukoba; B. 2. 4. Suradnički uči i radi u timu; C. 2. 1.  Razlikuje sigurne od nesigurnih situacija u zajednici i opisuje kako postupiti u rizičnim situacijama;  C. 2. 2. Prihvaća i obrazlaže važnost društvenih normi i pravila; C. 2. 3. Pridonosi razredu i školi.  **GOO** B. 2. 1. Promiče pravila demokratske zajednice.  **ZDR** B. 2. 1. A. Razlikuje vrste komunikacije; B. 2. 1. B. Prepoznaje i procjenjuje vršnjačke odnose;  B. 2. 1. C. Razlikuje vrste nasilja i načine nenasilnoga rješavanja sukoba. |
| **NA PLOČI JE:**  **Priča o dva skakavca**  Svaki je skakavac u nečemu bio najbolji. Kad su skakavci shvatili da je važno poštovati vrijednosti drugoga, opet su postali dobri prijatelji.  RASPRAVA je iznošenje vlastitog mišljenja o nekoj temi.  U raspravi:  - iznosimo i objašnjavamo vlastito mišljenje te poštujemo tuđe  - pažljivo slušamo što drugi govore i ne prekidamo ih. | | | |  |  |