**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 82. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Lektira: M. Lovrak – Vlak u snijegu** | | | | |
| ISHODI: | **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 3. Učenik čita prema vlastitome interesu te razlikuje vrste knjiga za djecu.**  – razlikuje slikovnicu, zbirku pjesama, zbirku priča, dječji roman, basnu, igrokaz  – razvija čitateljske navike kontinuiranim čitanjem i motivacijom za čitanjem različitih žanrova  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska  – stvara različite individualne uratke: stvara na dijalektu / mjesnom govoru, piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PROČITALI SMO DJEČJI ROMAN**  **Ishod aktivnosti:** iskazuje misli i osjećaje nakon čitanja književnoga teksta; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta; prepoznaje i izdvaja temu književnoga teksta.  **Opis aktivnosti:**  Učenici, potaknuti pitanjima učiteljice/učitelja, iznose svoje dojmove o pročitanom romanu: Što vam se u romanu svidjelo, a što nije? Koji dio romana vas se najviše dojmio? Kako ste se osjećali kada ste čitali taj dio? Što je tema romana? Što ste naučili iz romana? Zbog čega biste drugima preporučili čitanje romana *Vlak u snijegu*? Učenici mogu riješiti 2., 3., 4. i 5 zadatak u udžbeniku na 21. stranici.  **2. PREDSTAVLJAMO LIKOVE, MJESTA, VRIJEME RADNJE, ZAMIŠLJAMO SEBE U ROMANU**  **Ishod aktivnosti:** prepoznaje i izdvaja temu književnoga teksta; prepoznaje redoslijed događaja; opisuje likove prema izgledu, ponašanju i govoru; povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva.  **Opis aktivnosti:**  Učenici su podijeljeni u grupe i to prema zadatku kojeg su odabrali uz čitanje romana. Svaka grupa izrađuje jedan vagon vlaka i na njemu prikazuje (pišu, crtaju): 1. likove i njihove osobine; 2. mjesta radnje i glavne događaje; 3. vremena radnje i glavne događaje; 4. naslove poglavlja romana; 5. zamišljaju sebe u vlaku te pišu kratku priču o svojem doživljaju.  Nakon što grupe dovrše zadatke, vagoni se mogu izložiti na pano.  **3. DRAMATIZACIJA**  **Ishod aktivnosti:** stvara različite individualne uratke: stvara na dijalektu/mjesnom govoru; piše i crta slikovnicu; glumi u igrokazu; stvara novinsku stranicu; piše pismo podrške; crta naslovnicu knjige; crta plakat; crta strip; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici izvode dramatizacije događaja iz romana koje su pripremili prema zadatku koji su dobili na uvodnom satu lektire.  Učenici – gledatelji svaku izvedbu vrednuju pljeskom.  **4. MALI NOVINARI**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo.  **Opis aktivnosti:**  Učiteljica/učitelj pitanjima potiče komunikacijsku situaciju: Tko su novinari? Što oni rade? Što je intervju? (Razgovor s nekom osobom u obliku pitanja i odgovora.) Učiteljica/učitelj upućuje učenike u rješavanje 1. zadatka na 22. stranici udžbenika.  Učenici u parovima mogu čitati pitanja i odgovore te zamijeniti uloge.  Učiteljica/učitelj može prema postavljenim pitanjima i odgovorima još jednom provjeriti je li učenik pročitao i razumio roman.  **5. PRIJATELJSTVO JE VAŽNO**  **Ishod aktivnosti:** povezuje temu književnoga teksta s vlastitim iskustvom; navodi sličnosti i razlike između sadržaja i teme književnoga teksta i vlastitoga životnog iskustva.  **Opis aktivnosti:**  Učiteljica/učitelj upućuje učenika da razmisle kakvo je njihovo prijateljstvo te da riješe 6. zadatak na 17. stranici udžbenika.  Za zadaću učenici mogu riješiti 2. zadatak na 22. stranici.  **NA PLOČI JE:**  **Vlak u snijegu**  **Mato Lovrak**  Tema ovog dječjeg romana je život i prijateljstvo seoske djece i izlet u grad.  Poruka romana: Zajedničkim radom i slogom možemo postići što želimo. | | | |  | **OSR** B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 3. Razvija strategije rješavanja sukoba;  B. 2. 4. Suradnički uči i radi u timu.  **UKU** C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju  B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **GOO** A. 2. 1. Ponaša se u skladu s ljudskim pravima u svakodnevnom životu. |