**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 83. | | |
| PREDMETNO PODRUČJE: | HRVATSKI JEZIK | | | | |
| DOMENA: | KULTURA I MEDIJI | | | | |
| NASTAVNI SADRŽAJ: | **Kako napraviti plakat (Plakat za film *Vlak u snijegu*)** | | | | |
| ISHODI: | **OŠ HJ C. 3. 2. Učenik razlikuje tiskane publikacije primjerene dobi i interesima.**  – razlikuje knjige, udžbenike, časopise, plakate, strip, brošure, reklamne letke  – stvara kroz igru vlastite uratke potaknute određenim medijskim sadržajem  **OŠ HJ C. 3. 1. Učenik pronalazi podatke koristeći se različitim izvorima primjerenima dobi učenika.**  – prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama  – pronalazi i kombinira podatke iz različitih izvora primjerenih dobi  – izdvaja važne podatke iz teksta i razvrstava ih prema uputi, te prenosi tekst u druge oblike ili medije  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska  – stvara različite individualne uratke: stvara na dijalektu/mjesnom govoru  - piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip  – razvija vlastiti potencijal za stvaralaštvo  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PLAKAT – ŠTO JE TO?**  **Ishod aktivnosti:** razlikuje knjige, udžbenike, časopise, plakate, strip, brošure, reklamne letke; razlikuje svakodnevne komunikacijske situacije; služi se novim riječima u skladu s komunikacijskom situacijom i temom.  **Opis aktivnosti:**  Učenici su prije dobili zadatak da promotre plakate koje viđaju putem do škole i po mogućnosti ih fotografiraju.  Učiteljica/učitelj pitanjima potiče komunikacijsku situaciju: Jeste li vidjeli neke plakate? Opišite ih. Što je pisalo na njima? Što se, osim teksta, nalazilo na plakatu? Gdje su vidjeli plakate? Gdje se sve mogu inače vidjeti? Ako su učenici snimili fotografije, one se prikazuju na računalu i razgovara se o izgledu i namjeni plakata (reklama proizvoda, događaja, izborni plakat…). Učiteljica/učitelj prikazuje učenicima fotografije nekih poznatih plakata (H. Tolouse – Lautrec; Zagrebačka škola crtanog filma i sl.).  Pokušajte objasniti što je to plakat i čemu služi. Učiteljica/učitelj govori učenicima da riječ plakat dolazi od riječi *plak* što znači *mrlja, krpica.* Zaključuje se da je plakat vrsta obavijesti (oglasa) kojim se obavještava ili reklamira neki događaj ili proizvod.  Plakat koji obavještava o nekom događaju mora sadržavati: naslov (o kojem se događaju radi, mjesto, vrijeme, sudionike i namjenu. (Zapisuje se na ploču.)  **2. RAZLIKUJEMO OBAVIJEST I PLAKAT**  **Ishod aktivnosti:** razlikuje knjige, udžbenike, časopise, plakate, strip, brošure, reklamne letke; prepoznaje različite izvore informacija: digitalni udžbenici, tekstovi u zabavno-obrazovnim časopisima i knjigama za djecu te na obrazovnim mrežnim stranicama; pronalazi i kombinira podatke iz različitih izvora primjerenih dobi; izdvaja važne podatke iz teksta i razvrstava ih prema uputi, te prenosi tekst u druge oblike ili medije; služi se novim riječima u skladu s komunikacijskom situacijom i temom.  **Opis aktivnosti:**  Rad s udžbenikom: Učenici promatraju plakat u udžbeniku na 23. str., uočavaju podatke koji se nalaze na njemu te ga opisuju. Učiteljica/učitelj pita učenike na koja pitanja plakat daje odgovore (tko, što, gdje, kada) te koja još vrsta teksta daje odgovore na ista pitanja. Učenici bi trebali prepoznati da se radi o obavijesti te odgovaraju na pitanje koja je razlika između plakata i obavijesti. Nekoliko učenika može usmeno izreći kako bi glasila obavijest koja sadrži podatke s plakata u udžbeniku. Zaključuje se da plakat uz tekst, sadrži i sliku, ilustraciju ili fotografiju te da mora biti uočljiv i privlačan da ljudima skrene pažnju.  **3. IZRADA PLAKATA ZA FILM *VLAK U SNIJEGU***  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; istražuje, eksperimentira i slobodno radi na temi koja mu je bliska; stvara različite individualne uratke: stvara na dijalektu/mjesnom govoru; piše i crta slikovnicu, glumi u igrokazu, stvara novinsku stranicu, piše pismo podrške, crta naslovnicu knjige, crta plakat, crta strip; razvija vlastiti potencijal za stvaralaštvo.  **Opis aktivnosti:**  Učiteljica/učitelj pita učenike o kojem su romanu razgovarali na prethodnom satu. Koji je glavni događaj u romanu? Tko ga je napisao? Učenici čitaju tekst o filmu *Vlak u snijegu* u rubrici *Oko teksta tekst* u udžbeniku na 22. stranici te izdvajaju važne podatke o filmu. Učenici se dijele u grupe (4 - 5 učenika) te dobivaju zadatak da naprave plakat za film *Vlak u snijegu*. Učiteljica/učitelj naglašava da plakat mora biti povezan sa sadržajem filma. Prije izrade plakata mogu na internetu istražiti još podataka o filmu, a zatim izrađuju plakat kojim najavljuju gledanje filma u svojoj školi.  **NA PLOČI JE:**  **Plakat**  Plakat vrsta obavijesti (oglasa) kojim se obavještava reklamira neki događaj ili proizvod.  Plakat koji obavještava o nekom događaju mora sadržavati: naslov (o kojem se događaju radi), mjesto, vrijeme, sudionike i namjenu.  Uz tekst, plakat mora imati i ilustraciju, fotografiju, sliku i sl. kako bi bio uočljiv i privlačan. | | | |  | **UKU** D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **POD** A. 2. 1. Primjenjuje inovativna i kreativna rješenja.  **OSR** B. 2. 4. Suradnički uči i radi u timu.  **OŠ LK** A. 3. 1. Učenik likovnim i vizualnim izražavanjem interpretira različite sadržaje. |