**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 84. i 85. ( 2 sata) | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Igrani film: Vlak u snijegu** | | | | |
| ISHODI: | **OŠ HJ C. 2. 2. Učenik razlikuje medijske sadržaje primjerene dobi i interesu.**  - izdvaja primjerene medijske sadržaje i razgovara o njima izražavajući vlastito mišljenje  - gleda i sluša animirane filmove, dokumentarne i igrane filmove za djecu  – prati (gleda, sluša, doživljava) televizijske i radijske emisije za djecu obrazovnoga i dječjeg programa | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAMO O FILMU?**  **Ishod aktivnosti**: izdvaja primjerene medijske sadržaje i razgovara o njima izražavajući vlastito mišljenje.  **Opis aktivnosti:**  Komunikacijska situacija: Koje vrste filmova volite gledati? Zašto? Koje sve vrste filmova poznajete? Koja je razlika između animiranog i igranog filma?  **2. GLEDAMO IGRANI FILM**  **Ishod aktivnosti**: gleda i sluša animirane filmove, dokumentarne i igrane filmove za djecu.  **Opis aktivnosti:**  Učiteljica/učitelj govori učenicima da su mnogi filmovi snimljeni prema književnom djelu, najčešće prema romanu, te najavljuje projekciju igranog filma *Vlak u snijegu* redatelja Mate Relje.  Zadatak učenika je pozorno pratiti film i uočiti razlike između romana i filma.  **3. RAZGOVARAMO I PIŠEMO O FILMU**  **Ishod aktivnosti:** izdvaja primjerene medijske sadržaje i razgovara o njima izražavajući vlastito mišljenje.  **Opis aktivnosti:**  Nakon gledanja filma učenici iznose svoje dojmove u filmu. Učiteljica/učitelj ih pita sviđa li im se više roman ili film te učenici obrazlažu svoje mišljenje.  Nakon kratkog razgovora učiteljica/učitelj zadaje učenicima da usporede roman i film te napišu razlike između romana i filma koje su zamijetili. Može se pisati u obliku eseja (ne spominje se učenicima naziv).  Učenicima se može dati plan pisanja u obliku pitanja:  Koji roman i film si čitala/čitao i gledala/gledao? Koji je glavni događaj u romanu i filmu? Što je najvažnije u romanu i filmu? Kojim događajem počinje roman, a kojim film? U čemu se sve razlikuju roman i film? Što misliš zašto se roman i film razlikuju? Što ti se više svidjelo, roman ili film? Obrazloži svoj odgovor. Napiši preporuku za gledanje filma. | | | |  | **OSR** B. 2. 4. Suradnički uči i radi u timu; C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama.  **GOO** B. 2. 1. Promiče pravila demokratske zajednice; B. 2. 2. Sudjeluje u odlučivanju u demokratskoj zajednici. |