**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Izvješće, nije lako** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – govori kraći tekst prema jednostavnoj strukturi: uvod, središnji dio, završetak  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – postavlja pitanja o pročitanome tekstu  – pronalazi važne podatke u tekstu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše različite kratke tekstove: čestitka, kratka e-poruka, pisani sastavak  – provjerava pravopisnu točnost i slovopisnu čitkost u pisanju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PITAJU ME**  **Ishod aktivnosti**: razlikuje svakodnevne komunikacijske situacije; govori kraći tekst prema jednostavnoj strukturi: uvod, središnji dio, završetak; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/učitelj inicira komunikaciju poticanjem učenika da ispričaju koje pitanje im postavljaju roditelji kad dođu iz škole, kako odgovaraju na to pitanje, kako se osjećaju kad ga čuju i zašto. Učenici pričaju svoja iskustva.  **2. UREĐENJE ŠKOLSKE KNJIŽNICE**  **Ishod aktivnosti:** odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Jedan učenik čita tekst, a ostali učenici pažljivo slušaju i prate tekst.  Nakon čitanja učiteljica/učitelj postavlja učenicima pitanja o pročitanom tekstu: O čemu tekst govori? Tko je učenike zamolio da urede knjižnicu? U koji razred idu učenici koji su uredili knjižnicu? Zašto je bilo potrebno urediti knjižnicu? Kako su se učenici osjećali kad su uređivali knjižnicu? Pronađi rečenicu u kojoj pronalaziš odgovor na to pitanje. Tko najviše posjećuje knjižnicu? Tko je napisao ovaj tekst?  **3. IZVJEŠĆE**  **Ishod aktivnosti**: odgovara na pitanja o pročitanome tekstu; postavlja pitanja o pročitanome tekstu; pronalazi važne podatke u tekstu.  **Opis aktivnosti:**  Učiteljica/učitelj pita učenike što misle, zašto su učenici 3. c napisali taj tekst? Što su njime željeli postići? (Izvijestiti druge učenike i učitelje da su oni složili knjige u školskoj knjižnici.) Zna li netko kako se zove tekst kojim izvješćujemo o nekom događaju? (Izvješće.) Znate li tko najčešće piše izvješća o nekom događaju? (Novinari.)  Učenici samostalno ponovo čitaju tekst i traže odgovore na postavljena pitanja (TKO? ŠTO? GDJE? KADA? KAKO? ZAŠTO?)  Učenici čitaju odgovore koje su pronašli u tekstu.  Učiteljica/učitelj pita učenike kako bi oni objasnili što je to izvješće i na koja pitanja izvješće daje odgovor. Učenici iznose svoja mišljenja. Mora li se uvijek izvješćivati o stvarnom događaju ili može i o nekom izmišljenom? O kojem se događaju češće izvješćuje? Mora li izvješće uvijek biti napisano?  Učiteljica/učitelj piše na ploču, a učenici u pisanke: Izvješće je usmena ili pisana poruka o nekom događaju. Odgovara na pitanja TKO? ŠTO? GDJE? KADA? KAKO? ZAŠTO?  **4. PIŠEMO IZVJEŠĆE**  **Ishod aktivnosti**: piše jednostavne tekstove prema zadanoj ili slobodno odabranoj temi; piše različite kratke tekstove: čestitka, kratka e-poruka, pisani sastavak, izvješće; provjerava pravopisnu točnost i slovopisnu čitkost u pisanju.  **Opis aktivnosti:**  Učiteljica/učitelj upućuju učenike da napišu izvješće o jednom događaju koristeći zadane podatke (udžbenik, 26. str.). Učenici usmeno ponavljaju što je izvješće i na koja pitanja mora dati odgovor. Učenici pišu izvješće.  Nakon pisanja, čitaju svoja izvješća, a ostali učenici vrednuju izvješće učenika koji čita.  Za vršnjačko vrednovanje mogu se napisati tvrdnje na ploči i svaka točna tvrdnja nosi 1 bod. Učenik zapisuje koliko je bodova dobio za svoje izvješće.  Rečenice u izvješću su jasne, potpune i razumljive.  Izvješće je dalo odgovor na pitanje TKO?  Izvješće je dalo odgovor na pitanje ŠTO?  Izvješće je dalo odgovor na pitanje GDJE?  Izvješće je dalo odgovor na pitanje KADA?  Izvješće je dalo odgovor na pitanje KAKO?  Izvješće je dalo odgovor na pitanje ZAŠTO?  Za domaću zadaću učenici pišu izvješće o zamišljenom događaju da su s polica knjižnice nestale sve knjige, a na njihovu mjestu spavaju mačke.  **NA PLOČI JE:**  **Izvješće**  Izvješće je usmena ili pisana poruka o nekom događaju.  Odgovara na pitanja: TKO? ŠTO? GDJE? KADA? KAKO? ZAŠTO?  Izvješće se može pisati o stvarnom ili izmišljenom događaju. | | | | Modul: Hrvatski jezik i komunikacija  Jedinica: Izvješće  [**Objekt: Izvješće nije lako. Tko, što, gdje, kada, zašto i kako?**](https://hr.izzi.digital/DOS/4218/19403.html#block-360045)  Modul: Hrvatski jezik i komunikacija  Jedinica: Izvješće  [**Objekt: Ponovimo zajedno**](https://hr.izzi.digital/DOS/4218/19403.html#block-416055)  Modul: Hrvatski jezik i komunikacija  Jedinica: Izvješće  [**Objekt: Provjera za kraj**](https://hr.izzi.digital/DOS/4218/19403.html#block-416083) | **GOO** C. 2. 2. Promiče solidarnost u školi; C. 2. 3. Promiče kvalitetu života u školi i demokratizaciju škole; C. 2. 4. Promiče razvoj školske kulture i demokratizaciju škole.  **OSR** B. 2. 2. Razvija komunikacijske kompetencije;  C. 2. 3. Pridonosi razredu i školi.  **UKU** D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |