**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 9. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Nema dana bez igre – Uz loptu je ljepši dan** | | | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – u govornim situacijama samostalno prilagođava ton, intonaciju i stil  – pažljivo i uljudno sluša sugovornika ne prekidajući ga u govorenju  **OŠ HJ A. 3. 2. Učenik sluša tekst i prepričava sadržaj poslušanoga teksta**.  – sluša tekst prema zadanim smjernicama: unaprijed zadana pitanja i upute  - odgovara na pitanja o poslušanome tekstu  **OŠ HJ A. 3. 3. Učenik čita tekst i pronalazi važne podatke u tekstu.**  – pojašnjava i popravlja razumijevanje pročitanoga teksta čitajući ponovo tekst  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – uočava ritam, rimu i usporedbe u poeziji za djecu  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – razvija vlastiti potencijal za stvaralaštvo | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **ZAGONETKA**  **Ishod aktivnosti:** učenik u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju.  **Opis aktivnosti:**  Učiteljica/ učitelj čita zagonetku Mladena Kušeca. Učenici govore rješenje zagonetke (lopta).  Rad s udžbenikom: učenici trebaju napisati nazive sportova u kojima je lopta na tlu, u zraku i u vodi, a zatim sportove u kojima se lopta udara nogom, glavom, rukom, reketom i palicom.  **2. SLUŠAM PJESMU**  **Ishod aktivnosti:** učenik sluša tekst prema zadanim smjernicama: unaprijed zadana pitanja i upute.  **Opis aktivnosti:**  Učenici sjede u krugu. Učiteljica/učitelj najavljuje pjesmu *Uz loptu je ljepši dan*. Prije čitanja (ili slušanja) pjesme učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Koje je pravo mjesto za sretno djetinjstvo?  **3. RAZUMIJEM ŠTO SLUŠAM**  **Ishod aktivnosti:** učenik izražava mišljenje o poslušanome tekstu; iskazuje misli i osjećaje nakon čitanja književnoga teksta; prepoznaje temu književnog teksta; uočava ritam, rimu i usporedbe u poeziji za djecu; uočava pjesničke slike.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Igralište je pravo mjesto za sretno djetinjstvo.)  Otvaraju udžbenik i još jednom čitaju pjesmu.  Učiteljica/učitelj pitanjima uvodi učenike u sadržajnu analizu: Što želi svako dijete? Pročitaj što rade djeca kad se igraju loptom. Koji predmet može nastradati i zaplakati zbog lopte? Pročitaj strofu koja govori o tome što lopta treba učiniti kad razbije prozor. Tko se raduje zajedno s djecom i loptom? Koje je mjesto najbolje za igru loptom? Objasni zašto. Slažeš li se s porukom koju šalju zadnja dva stiha?  Koliko pjesma ima strofa? Imaju li sve strofe isti broj stihova? Koja se strofa po broju stihova razlikuje od ostalih?  Učiteljica/učitelj može zapisati na ploču, a učenici u bilježnice nekoliko podataka o pjesmi.  **4. ZNAM I MOGU**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; piše prema predlošcima za uvježbavanje pisanja (neposrednim promatranjem, zamišljanjem, predočavanjem)-  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakoga zadatka nekoliko učenika čita svoje gotove uratke.  Učenici:  - pišu postupke i aktivnosti koje svakodnevno provode vezano uz sport, prehranu, odmor i odijevanje  - nabrajaju mjesece u kojima se najviše igraju vani s loptom  - pišu pravila kojih se pridržavaju u igri  - pokušavaju smisliti zagonetku o odabranom predmetu iz pernice ili učionice.  **5. OKO TEKSTA TEKST**  **Ishod aktivnosti**: učenik služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil; pažljivo i uljudno sluša sugovornika ne prekidajući ga u govorenju; pronalazi i objašnjava podatke u grafičkim prikazima.  **Opis aktivnosti :**  Čitaju kratki tekst o lopti. Uz pomoć učiteljice/učitelja i IKT opreme pronalaze podatke o gradu u kojemu se nalazi spomenik lopti. (Spomenik prvoj lopti u Hrvatskoj nalazi se u Županji.)  **NA PLOČI JE:**  **Uz loptu je ljepši dan**  **Ljubica Kolarić – Dumić**  **-** pjesma  TEMA: što sve može lopta  KOMPOZICIJA: pjesma ima šest strofa, dvadeset i dva stiha  RIMA: (Učenici ispisuju parove riječi koje se rimuju.)  Draga djeco, hitro van,  Uz loptu je ljepši dan! | | | | [**Zvučna čitanka – Uz loptu je ljepši dan**](https://hr.izzi.digital/DOS/4218/20040.html#block-366833) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3. Razvija osobne potencijale; B. 2. 2. Razvija komunikacijske kompetencije.  **ODR** A. 2. 2. Uočava da u prirodi postoji međudjelovanje i međuovisnost.  **ZDR** B. 2. 1. B. Prepoznaje i procjenjuje vršnjačke odnose.  **IKT** A. 2. 2. Učenik se samostalno koristi njemu poznatim uređajima i programima. |