**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 88. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Imenice i glagoli dobro se slažu** | | | | |
| ISHODI: | **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  –uočava glagolsku radnju, stanje ili zbivanje na oglednim primjerima  – prepoznaje glagole na oglednim primjerima  – prepoznaje ogledne i česte umanjenice i uvećanice  – razlikuje jesnu i niječnu rečenicu  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  - piše ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i* (umanjenice, uvećanice, zanimanja)  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  **OŠ HJ A. 3. 1. Učenik razgovara i govori tekstove jednostavne strukture.**  – točno izgovara ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i* | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAĐI IMENICU, PREPOZNAJ GLAGOL**  **Ishod aktivnosti:** sluša tekst prema zadanim smjernicama: unaprijed zadana pitanja i upute; prepoznaje glagole i imenice na oglednim primjerima.  **Opis aktivnosti:**  Učenici u rukama imaju dva različita predmeta (npr. u jednoj ruci olovku u drugoj gumicu i sl.). Učiteljica/učitelj brzo izgovara različite vrste riječi (imenice, glagole, pridjeve, priloge…). Zadatak je učenika razlikovati imenice i glagole od ostalih riječi te podići dogovoreni predmet (npr. kad čuju imenicu, podižu olovku, kad čuju glagol, podižu gumicu). Ako učenik podigne predmet, a nije čuo imenicu ili glagol, ispada iz igre.  **2. REDOM REDAJ RIJEČI**  **Ishod aktivnosti:** piše ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i* (umanjenice, uvećanice, zanimanja); piše prema predlošcima za uvježbavanje pisanja (neposrednim promatranjem, zamišljanjem, predočavanjem).  **Opis aktivnosti:**  Rad s udžbenikom: Zadatak je učenika prema zadanom primjeru, na 29. stranici u udžbeniku, napisati rečenice u kojima će imenice i glagoli započeti slovom kao i prva riječ (Puž Puzimir puže na puteljku.) Svaka točna riječ u rečenici donosi 5 bodova. Nakon rješavanja zadatka učenici zbrajaju svoje bodove i proglašava se pobjednik. Na kraju sata učenici mogu odabrati najzanimljivije rečenice i napisati ih na zajednički plakat za ponavljanje imenica i glagola.  **3. UMANJI, UVEĆAJ**  **Ishod aktivnosti:** točno izgovara ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i;* piše ogledne i česte riječi koje su dio aktivnoga rječnika u kojima su glasovi *č, ć, dž, đ, ije/je/e/i* (umanjenice, uvećanice, zanimanja); prepoznaje ogledne i česte umanjenice i uvećanice.  **Opis aktivnosti:**  U komunikacijskoj situaciji učiteljica/učitelj pitanjima usmjerava učenike na ponavljanje znanja o umanjenicama i uvećanicama: Što su umanjenice? Što su uvećanice? Kojoj vrsti riječi pripadaju umanjenice i uvećanice? Kako završavaju umanjenice (-ić, -čić, -čica), a kako uvećanice (-čina)? Što se događa sa skupinom -ije?  Nakon kratkog ponavljanja učenici rade u paru te jedan drugome zadaju nekoliko imenica za koje trebaju napisati umanjenice i uvećanice. Učenicima treba napomenuti da paze koje imenice zadaju jer se za neke imenice ne može napisati umanjenica ili uvećanica. Nakon provedenog zadatka učenici zamjenjuju pisanke te provjeravaju točnost napisanih umanjenica i uvećanica.  Nakon provjere učenici rješavaju 2. zadatak na 29. stranici udžbenika.  **4. RAZLIKUJEM RIJEČI**  **Ishod aktivnosti:** uočava glagolsku radnju, stanje ili zbivanje na oglednim primjerima; prepoznaje glagole i imenice na oglednim primjerima; razlikuje jesnu i niječnu rečenicu.  **Opis aktivnosti:**  Učenici samostalno rješavaju zadatke na 30. stranici udžbenika.  Nakon rješavanja zadataka može se provesti samovrednovanje učenika.   |  |  |  |  | | --- | --- | --- | --- | |  | UVIJEK | PONEKAD | RIJETKO | | Razlikujem glagole od ostalih riječi. |  |  |  | | Razlikujem imenice od ostalih riječi. |  |  |  | | Pišem jasne rečenice s pomoću zadanih imenica i glagola. |  |  |  | | | | |  | **UKU** B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 2. Slika o sebi kao učeniku  **OSR** A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije;  B. 2. 4. Suradnički uči i radi u timu. |