**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 90. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pridjevi – Pustinjske kraljice (vježbanja i ponavljanje)** | | | | |
| ISHODI: | **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – pronalazi važne podatke u tekstu  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – piše pridjeve uz imenice da bi stvorio življu i potpuniju sliku  – prepoznaje pridjeve na oglednim primjerima  **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem) | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ZNAM O DEVAMA?**  **Ishod aktivnosti**: piše jednostavne tekstove prema zadanoj ili slobodno odabranoj temi.  **Opis aktivnosti:**  Učiteljica/učitelj upućuje učenike da u tablicu na 33. stranici udžbenika zapišu što znaju o devama i što bi željeli saznati. Učenici čitaju svoje odgovore i kratko komentiraju.  Učiteljica/učitelj pita učenike koje su pridjeve koristili pri pisanju podataka o devama. Učenici čitaju pridjeve uz imenicu na koju se odnose.  **2. PUSTINJSKE KRALJICE**  **Ishod aktivnosti**: čita tekst; odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učenici samostalno čitaju tekst *Pustinjske kraljice* u udžbeniku, 33. stranica.  Komunikacijska situacija: Što vam je bilo najzanimljivije u tekstu? Koje ste podatke već znali o devama? Što ste novo saznali? Nakon razgovora o tekstu, učenici zapisuju četiri pitanja o devama na koja su odgovore pronašli u tekstu (udžbenik, 34. str.).  **3. NEOBIČNE ŽIVOTINJE**  **Ishod aktivnosti**: piše pridjeve uz imenice da bi stvorio življu i potpuniju sliku; prepoznaje pridjeve na oglednim primjerima; služi se novim riječima u skladu s komunikacijskom situacijom i temom.  **Opis aktivnosti**: Učiteljica/učitelj upućuje učenike da još jednom pročitaju tekst *Pustinjske kraljice* te pronađu pridjeve koji se odnose na zadane imenice (2. zadatak, udžbenik str. 34), a nakon toga napišu rečenicu o devama u kojoj će upotrijebiti četiri pridjeva. Provjera uratka zamjenom udžbenika s parom u klupi. Učenici odabiru najzanimljivije rečenice o devama i čitaju ih naglas, a ostali pažljivo prate ima li svaka rečenica četiri pridjeva.  **4. ŠTO SAM SAZNAO/SAZNALA O DEVAMA?**  **Ishod aktivnosti**: čita tekst, odgovara na pitanja o pročitanome tekstu; pronalazi važne podatke u tekstu.  **Opis aktivnosti:**  Učiteljica/učitelj upućuje učenike da ispune treći stupac u tablici s početka sata i napišu što su novo saznali o devama.  Za domaću zadaću učenici mogu riješiti zadatak u rubrici *Oko teksta tekst.* Na internetu trebaju pronaći podatke o jedinoj hrvatskoj pustinji. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 1. Vrijednost učenja: Učenik može objasniti vrijednost učenja za svoj život.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka.  **ODR** A. 2. 2. Uočava da u prirodi postoji međudjelovanje i međuovisnost;  B. 2. 1. Objašnjava da djelovanje ima posljedice i rezultate.  djelovanje na lokalnu zajednicu.  B. 2. 3. Opisuje kako pojedinac djeluje na zaštitu prirodnih resursa; C. 2. 1. Solidaran je i empatičan u odnosu prema ljudima i drugim živim bićima;  C. 2. 3. Prepoznaje važnost očuvanje okoliša za opću dobrobit.  **PID OŠ** A. 3. 1.  Učenik zaključuje o organiziranosti prirode. |