**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 92. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pridjevi (čije je što); Buci, buci osobe – Saša Veronek Germadnik** | | | | |
| ISHODI: | **OŠ HJ A. 3. 3. Učenik čita tekst i pronalazi važne podatke u tekstu.**  – odgovara na pitanja o pročitanome tekstu  – pronalazi važne podatke u tekstu  **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – piše pridjeve uz imenice da bi stvorio življu i potpuniju sliku  – prepoznaje pridjeve na oglednim primjerima  **OŠ HJ A. 3. 1. Učenik razgovara i govori tekstove jednostavne strukture.**  – služi se novim riječima u skladu s komunikacijskom situacijom i temom  – razlikuje svakodnevne komunikacijske situacije  -u govornim situacijama samostalno prilagođava ton, intonaciju i stil  **OŠ HJ A. 3. 4. Učenik piše vođenim pisanjem jednostavne tekstove u skladu s temom.**  – piše jednostavne tekstove prema zadanoj ili slobodno odabranoj temi  – piše prema predlošcima za uvježbavanje pisanja (neposrednim promatranjem, zamišljanjem, predočavanjem)  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – odgovara na pitanja o poslušanome tekstu  – izražava mišljenje o poslušanome tekstu  – razumije ulogu i korisnost slušanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SUSRETI**  **Ishod aktivnosti**: razlikuje svakodnevne komunikacijske situacije; u govornim situacijama samostalno prilagođava ton, intonaciju i stil.  **Opis aktivnosti:**  Igra uloga – učiteljica/učitelj zadaje parovima učenika da dogovore uloge (jedan učenik mora biti dijete, a jedan odrastao) i osmisle kratak susret. Učiteljica/učitelj daje naputak da susreti budu različiti (dosadni, zabavni, naporni, smiješni…). Nekoliko parova učenika izvodi svoj susret, a ostali učenici moraju pogoditi kakav je susret bio.  Učiteljica/učitelj nakon igre pita učenike vole li upoznavati nove ljude i je li im lakše razgovarati s djecom i odraslima. Učenici iznose svoja iskustva.  Učiteljica/učitelj pita učenike imaju li ideju kakve bi to mogle biti buci, buci osobe.  **2. BUCI, BUCI OSOBE**  **Ishod aktivnosti:** učenik sluša tekst, odgovara na pitanja o poslušanome tekstu; izražava mišljenje o poslušanome tekstu; razumije ulogu i korisnost slušanja.  **Opis aktivnosti**:  Učiteljica/učitelj daje učenicima zadatak da nakon slušanja teksta odgovore na pitanje kakve su to buci, buci osobe. Učiteljica/učitelj čita tekst.  Učiteljica/učitelj postavlja pitanja o tekstu: Što ne znaju buci, buci osobe? Što radi mamina prijateljica Vlasta? Sviđa li se to djevojčici? Pročitajte rečenicu po kojoj zaključujete da se to djevojčici ne sviđa. Kako tatin prijatelj započinje razgovor? Što odgovara djevojčica? Jesu li stvarno dječji razgovori čudni?  **3. ČIJE JE ŠTO**  **Ishod aktivnosti**: piše pridjeve uz imenice da bi stvorio življu i potpuniju sliku; prepoznaje pridjeve na oglednim primjerima.  **Opis aktivnosti**:  Učiteljica/učitelj pitanjima potiče učenike na ponavljanje znanja o pridjevima: Što znate o pridjevima? Uz koje riječi stoje pridjevi? Na koje pitanje odgovaraju?  Komunikacijska situacija: Čija je prijateljica Vlasta? Čiji je prijatelj Joško? Čija je ruka? Čiji su razgovori? Učenici dopisuju pridjeve na crte uz zadane imenice (udžbenik, 37. str.). Učiteljica/učitelj pita učenike na koje pitanje odgovaraju pridjevi koje su napisali (čije je što). Izvodi se zaključak da pridjevi odgovaraju i na pitanje čije je što.  Učiteljica/učitelj zapisuje na ploču nekoliko pridjeva nastalih od osobnog imena (Markov sat, Ivina haljina…). Učenici zaključuju da se pridjevi nastali od osobnih imena pišu velikim početnim slovom.  Na ploču se zapisuje nekoliko primjera posvojnih pridjeva i zaključak.  Učiteljica/učitelj na ploču zapisuje rečenice te pita učenike koja je rečenica pravilno napisana i zašto.  Ono je auto od tate. Ono je tatin auto.  Učenici izvode zaključak da je druga rečenica pravilno napisana i da je bolje upotrijebiti pridjev nego imenicu i riječ od. Učenici rješavaju 2. zadatak na 38. stranici udžbenika.  **4. NAĐI I NAPIŠI PRIDJEV**  **Ishod aktivnosti:** prepoznaje pridjeve na oglednim primjerima.  **Opis aktivnosti:**  Učenici čitaju tekst *Buci, buci osobe* i traže pridjeve koji odgovaraju na pitanje kakvo je što (tko) ili čije je što (tko) te ih upisuju u tablicu na 38. stranici udžbenika. Učitelj/učiteljica provjerava točnost rješenja.  Učenici mogu riješiti i 3. zadatak na 38. stranici udžbenika i na postavljena pitanja odgovoriti pridjevima.  Za domaću zadaću učenici rješavaju 4. zadatak na 38. stranici udžbenika – pišu svoje iskustvo s odraslim osobama slično iskustvu koje je opisala djevojčica iz priče.  **NA PLOČI JE:**  **Buci, buci osobe**  **Saša Veronek Germadnik**  Djevojčica smatra da su neki odrasli ne znaju razgovarati s djecom i zove ih *buci, buci osobe*.  PRIDJEVI (ČIJE JE ŠTO?)  **sestrin** bicikl **dječakova** lopta **tetino** ime  (ČIJI?) (ČIJA?) (ČIJE?)  **Markov** sat **Ivina** haljina **Enino** šiljilo  Pridjevi odgovaraju i na pitanje ČIJE JE ŠTO? Ili ČIJI JE TKO? i stoje uz imenice.  Ako su nastali od osobnog imena, pišu se velikim početnim slovom.  Ovo je auto od tate. Ovo je tatin auto.  POGREŠNO  TOČNO | | | | Modul: Hrvatski jezik i komunikacija  Jedinica: Pridjevi  [**Objekt: Čije je što ili čiji je tko?**](https://hr.izzi.digital/DOS/4218/13511.html#block-208847) | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju;  D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** B. 2. 2. Razvija komunikacijske kompetencije;  B. 2. 3. Razvija strategije rješavanja sukoba; C. 2. 2. Prihvaća i obrazlaže važnost društvenih normi i pravila.  **GOO** B. 2. 2. Razvija komunikacijske kompetencije;  C. 2. 2. Prihvaća i obrazlaže važnost društvenih normi i pravila. |