**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 3. | REDNI BROJ SATA: 93. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Tvoje ili moje – imenice, glagoli i pridjevi; vježbanja i ponavljanje** | | | | |
| ISHODI: | **OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.**  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima  **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  – u govornim situacijama samostalno prilagođava ton, intonaciju i stil  – točno izgovara ogledne i česte riječi koje su dio aktivnoga rječnika u kojima su glasovi č, ć, dž, đ, ije/je/e/i  – pažljivo i uljudno sluša sugovornika ne prekidajući ga u govorenju | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **IMENICE, GLAGOLI, PRIDJEVI**  **Ishod aktivnosti**: služi se novim riječima u skladu s komunikacijskom situacijom i temom; u govornim situacijama samostalno prilagođava ton, intonaciju i stil.  **Opis aktivnosti:**  Učiteljica/učitelj zapisuje na ploču rečenice.  Svenova mala sestra nestašno skakuće zelenom livadom. Moja dobra baka brzo je skuhala ukusan ručak.  Komunikacijska situacija: Od koliko riječi se sastoji prva rečenica? Koliko ima imenica? Koje su to? Koliko ima pridjeva? Koliko glagola? Koliko riječi ima druga rečenica? Navedite imenice, glagole i pridjeve. Na koja pitanja odgovaraju pridjevi? Uz koje riječi stoje pridjevi? Zašto *nestašno* i *brzo* nisu pridjevi? Je li riječ *moja* pridjev? Učiteljica/učitelj naglašava da riječi moj, tvoj, njegov, naš, vaš, njihov nisu pridjevi iako odgovaraju na pitanje čije je što.  **2. TVOJE ILI MOJE**  **Ishod aktivnosti:** uočava glagolsku radnju, stanje ili zbivanje na oglednim primjerima; piše pridjeve uz imenice da bi stvorio življu i potpuniju sliku; prepoznaje glagole i pridjeve na oglednim primjerima.  **Opis aktivnosti:** Rad s udžbenikom – učiteljica/učitelj po potrebi objašnjava zadatke u udžbeniku nakon čega ih učenici samostalno rješavaju (39., 40., i 41. str.). Nakon završetka rada provjerava se točnost uratka.  **3. BRZO I TOČNO**  **Ishod aktivnosti:** prepoznaje glagole, pridjeve i imenice na oglednim primjerima.  **Opis aktivnosti:** Učenici su podijeljeni u tri grupe. Ispred svake grupe na ploči se nalaze tri veća geometrijska lika (krug, trokut, kvadrat). Svaki lik predstavlja jednu vrstu riječi, ali za svaku grupu drugu (npr. za 1. grupu krug predstavlja imenicu, a za 2. grupu glagol). Učiteljica/učitelj brzo izgovara različite vrste riječi (najviše pridjeva, imenica i glagola, ali i ostale vrste riječi). Po jedan je učenik iz svake grupe ispred ploče i mora dotaknuti lik koji predstavlja određenu vrstu riječi (npr. predstavnik 1. grupe dotiče krug ako učiteljica/učitelj izgovori imenicu). Točnost rada svakog predstavnika grupe kontrolira učenik iz druge grupe, ali i ostali učenici iz njegove grupe. Učenici se izmjenjuju, a bodovi se zbrajaju (za svaki točan odgovor – 1 bod). Pobijedila je grupa koja skupi najviše bodova. | | | |  | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 3. Razvija osobne potencijale; A. 2. 4. Razvija radne navike; B. 2. 4. Suradnički uči i radi u timu.  **OŠ TZK** A. 3. 2. Igra i razlikuje elementarne igre prema složenosti. |