**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: 3. | REDNI BROJ SATA: 96. |
| PREDMETNO PODRUČJE: | HRVATSKI JEZIK | | |
| DOMENA: | KNJIŽEVNOST I STVARALAŠTVO | | |
| NASTAVNI SADRŽAJ: | **Priča - Jose Real Navarro: Mudrost odrastanja** | | |
| ISHODI: | **OŠ HJ A. 3. 1. Učenik razgovara i govori tekstove jednostavne strukture.**  – razlikuje svakodnevne komunikacijske situacije  – služi se novim riječima u skladu s komunikacijskom situacijom i temom  **OŠ HJ A. 3. 2. Učenik sluša tekst i prepričava sadržaj poslušanoga teksta.**  – sluša tekst prema zadanim smjernicama: unaprijed zadana pitanja i upute  – odgovara na pitanja o poslušanome tekstu  **OŠ HJ B. 3. 1. Učenik povezuje sadržaj i temu književnoga teksta s vlastitim iskustvom.**  – iskazuje misli i osjećaje nakon čitanja književnoga teksta  – prepoznaje temu književnoga teksta  – povezuje temu književnoga teksta s vlastitim iskustvom  – navodi sličnosti i razlike između sadržaja i teme književnoga teksta i vlastitoga životnog iskustva  – uspoređuje misli i osjećaje nakon čitanja teksta sa zapažanjima ostalih učenika  – prepoznaje etičke vrijednosti teksta  **OŠ HJ B. 3. 2. Učenik čita književni tekst i uočava pojedinosti književnoga jezika.**  – prepoznaje i izdvaja temu književnoga teksta  – prepoznaje redoslijed događaja  – povezuje likove s mjestom i vremenom radnje  – opisuje likove prema izgledu, ponašanju i govoru  **OŠ HJ B. 3. 4. Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – istražuje, eksperimentira i slobodno radi na temi koja mu je bliska  – razvija vlastiti potencijal za stvaralaštvo | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RECEPT ZA MUDROST**  **Ishod aktivnosti:** razlikuje svakodnevne komunikacijske situacije; služi se novim riječima u skladu s komunikacijskom situacijom i temom.  **Opis aktivnosti:**  U komunikacijskoj situaciji učiteljica/učitelj pitanjima usmjerava razmišljanje učenika: Što je to mudrost? Koga smatrate mudrim? Koji bi mogao biti recept za mudrost? Što bi mogla biti mudrost odrastanja?  **2. SLUŠAMO PRIČU**  **Ishod aktivnosti:** sluša tekst prema zadanim smjernicama: unaprijed zadana pitanja i upute; odgovara na pitanja o poslušanome tekstu; iskazuje misli i osjećaje nakon čitanja književnoga teksta.  **Opis aktivnosti:**  Učiteljica/učitelj prije čitanje priče *Mudrost odrastanja* zadaje učenicima zadatak da pažljivo slušaju priču i nakon čitanja pokušaju objasniti naslov priče. Učiteljica/učitelj čita priču. Nakon slušanja učenici iznose doživljaj priče i objašnjavaju naslov priče, odnosno po čemu su prepoznali mudrost odrastanja.  **3.** **PRIČAMO O PRIČI**  **Ishod aktivnosti**: prepoznaje i izdvaja temu književnoga tekst; prepoznaje redoslijed događaja; povezuje likove s mjestom i vremenom radnje; opisuje likove prema izgledu, ponašanju i govoru; prepoznaje etičke vrijednosti teksta.  **Opis aktivnosti:**  Učiteljica/učitelj pitanjima uvodi učenike u analizu teksta: Kuda je dječak šetao? Kako je pomogao zvijezdi? Kako je spasio guštera? Gdje je sreo vrapčića? Kako mu je pomogao? Zašto je poskočio? Što je napravio na ulazu u vrt? Koju je riječ čuo na vratima? Tko mu ju je uputio i zašto? Tko je glavni lik i koje su njegove osobine? (Učenici rješavaju 1. zadatak na 43. stranici udžbenika i ispisuju dječakove osobine. Što je tema priče? (Dječak pomaže životinjama i biljkama u nevolji.) Po čemu zaključujemo da je dječak bio mudar? (Razumije potrebe drugih živih bića.) Što možete naučiti iz dječakovih postupaka? (Svi imaju pravo na život, prirodu treba voljeti i razumjeti). Tema i poruka teksta se mogu zapisati na ploču.  **4. I JA SAM MUDRO DIJETE**  **Ishod aktivnosti:** navodi sličnosti i razlike između sadržaja i teme književnoga teksta i vlastitoga životnog iskustva; uspoređuje misli i osjećaje nakon čitanja teksta sa zapažanjima ostalih učenika; prepoznaje etičke vrijednosti teksta; povezuje temu književnoga teksta s vlastitim iskustvom; služi se novim riječima u skladu s komunikacijskom situacijom i temom.  **Opis aktivnosti:**  Učiteljica/učitelj pita učenike što mogu učiniti da i njima priroda bude zahvalna, a za koja im djela priroda ne bi zahvalila. Učenici uspoređuju dječakove postupke s nekim svojim postupcima te pripovijedaju o njima.  Rad s udžbenikom: Učenici rješavaju 2., 3. i 4. zadatak na 43. stranici.  Za domaću zadaću učenici mogu riješiti dodatni zadatak na 43. stranici te istražiti i nacrtati simbole za neke ljudske osobine.  **NA PLOČI JE:**  **Mudrost odrastanja**  **Jose Real Navarro**  Tema priče: Dječak pomaže biljkama i životinjama u nevolji.  Poruka priče: Sva živa bića imaju pravo na život, prirodu treba voljeti i razumjeti. | [**Zvučna čitanka – Mudrost odrastanja**](https://hr.izzi.digital/DOS/4218/20040.html#block-366443) | **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; B. 2. 1. Objašnjava da djelovanje ima posljedice i rezultate; B. 2. 3. Opisuje kako pojedinac djeluje na zaštitu prirodnih resursa; C. 2. 1. Solidaran je i empatičan u odnosu prema ljudima i drugim živim bićima.  **GOO** B. 2. 1. Promiče pravila demokratske zajednice; C. 2. 2. Promiče solidarnost u školi.  **OSR** A. 2. 2. Upravlja emocijama i ponašanjem; B. 2. 1. Opisuje i uvažava potrebe i osjećaje drugih.  **UKU** D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. |